रस्तै चलदे-चलदे लालां नै साहूकारै दे जागतै गी पुच्छेआ जे उसदी ते बांदरै दी इन्नी दोस्ती कियां ऐ? ओह् आखन लगा-मिगी बचपनै थमां गै शकार खेढने दा बड़ा शौंक हा। इक्क दिन इक्क थाह्र जाड़ै च बड़ी अग्ग लग्गी दी ही ते एह् बांदर उस अग्गी दे घेरे च आई गेदा हा। मेरै कोल इक्क घोड़ा बी हा ते में झटपट घोड़े पर बेइयै अग्गी दे मझाटेआ इसी बाह्र कड्ढी आंदा। जदूं दा गै एह् मेरा मित्तर बनी गेदा ऐ। साढ़ा आपूं-बिच्चें बड़ा हिरख ऐ। लालां एह् सब किछ सुनियै आखन लगी-सच्ची मित्तरता इसी गै आखदे न।